CELEX: 62016CN0481
Language: mt
Date: 2016-09-02 00:00:00
Title: Kawża C-481/16: Rikors ippreżentat fit-2 ta’ Settembru 2016 – Il-Kummissjoni Ewropea vs Ir-Repubblika Ellenika

17.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 383/9
            
         Rikors ippreżentat fit-2 ta’ Settembru 2016 – Il-Kummissjoni Ewropea vs Ir-Repubblika Ellenika
   (Kawża C-481/16)
   (2016/C 383/12)
   Lingwa tal-kawża: il-Grieg
   
      Partijiet
   
   
      Rikorrenti: Il-Kummissjoni Ewropea (rappreżentanti: A. Bouchagiar u B. Stromsky, aġenti)
   
      Konvenuta: Ir-Repubblika Ellenika
   
      Talbiet
   
   
               —
            
            
               tikkonstata li r-Repubblika Ellenika, billi ma adottatx fit-termini previsti l-miżuri kollha neċessarji għall-finijiet tal-eżekuzzjoni tad-deċiżjoni tal-Kummissjoni, tas-27 ta’ Marzu 2014, dwar l-Għajnuna mill-Istat SA.34572 (13/C) (ex 13/NN) implimentata mill-Ġreċja għal Larco General Mining & Metallurgical Company S.A. jew, f’kull każ, billi ma informatx b’mod xieraq lill-Kummissjoni bil-miżuri adottati fis-sens tal-Artikolu 5 tad-deċiżjoni, naqset milli twettaq l-obbligi tagħha taħt l-Artikoli 3, 4 u 5 tal-imsemmija deċiżjoni u tat-Trattat dwar il-Funzjonament tal-Unjoni Ewropea,
            
         
               —
            
            
               tikkundanna lir-Repubblika Ellenika għall-ispejjeż.
            
         
      Motivi u argumenti prinċipali
   
   
               1.
            
            
               Skont id-deċiżjoni tal-Kummissjoni Ewropea tas-27 ta’ Marzu 2014 (proċedura SA.34572), ir-Repubblika Ellenika kellha tiġbor lura fi żmien erba’ xhur l-għajnuna inkompatibbli li hija kienet tat lill-kumpannija Larco, u tinforma b’mod xieraq lill-Kummissjoni Ewropea bil-miżuri neċessarji għal dan il-għan. L-għajnuna inkwistjoni kienet tikkonsisti minn garanziji mill-Istat mogħtija lill-kumpannija Larco fl-2008, fl-2010 u fl-2011 u mill-parteċipazzjoni tal-Istat għaż-żieda fil-kapital tal-kumpannija fl-2009.
            
         
               2.
            
            
               Madankollu, ir-Repubblika Ellenika ma ġabritx lura l-għajnuna inkwistjoni fi żmien erba’ xhur, kif hija kellha l-obbligu li tagħmel. Barra minn hekk, ir-Repubblika Ellenika baqgħet ma adottatx il-miżuri neċessarji għall-finijiet tal-eżekuzzjoni tad-deċiżjoni. F’kull każ, ir-Repubblika Ellenika ma informatx b’mod xieraq lill-Kummissjoni Ewropea bil-miżuri dwar l-eżekuzzjoni tad-deċiżjoni.